กองพิทักษ์ปฏิวัติอิสลาม (; , แปลแบบตรงตัวว่า "กองทัพผู้พิทักษ์การปฏิวัติอิสลาม") เป็นเหล่าทัพหนึ่งของกองทัพอิหร่าน สถาปนาขึ้นเมื่อวันที่ 5 พฤษภาคม พ.ศ. 2522 สองสัปดาห์หลังการปฏิวัติอิหร่าน โดยคำสั่งของอายะตุลลอฮ์รูฮุลลอฮ์ โคมัยนี รัฐธรรมนูญอิหร่านบัญญัติให้เหล่าทัพนี้ทำหน้าที่พิทักษ์การปกครองในระบอบสาธารณรัฐอิสลาม กองพิทักษ์ปฏิวัติอิสลามโฆษณาว่าพวกเขามีหน้าที่พิทักษ์ระบอบอิสลามและป้องกันการแทรกแซงโดยต่างชาติ รวมถึงป้องกันรัฐประหารโดยกองทัพหรือ "ขบวนการนอกลู่นอกทาง"